English in a Minute, ບົດ​ທີ 37 "Treat him with kid gloves" ແປ​ວ່າ "ຈົ່ງດູ​ແລລາວດ້ວຍຄວາມ ລະມັດ ລະວັງ ແລະອ່ອນໂຍນ"
English in a Minute, ບົດ​ທີ 37 "Treat him with kid gloves" ແປ​ວ່າ "ຈົ່ງດູ​ແລ ຫລື​ປະ​ຕິບັດ​ຕໍ່​ລາວດ້ວຍຄວາມລະມັດລະວັງ ແລະອ່ອນໂຍນ"
ພົບກັນອີກທ່ານໃນລາຍການພາສາອັງກິດໃນ 1 ນາທີ ຖ້າທ່ານເຄີຍໄດ້ຍິນສຳນວນພາສາອັງກິດແບບອາເມຣິກາ, ທ່ານອາດຈະໄດ້ຍິນ ສຳນວນ “You better treat him with kid gloves ” ມາແລ້ວເນາະ ມັນແມ່ນມີຄົນບອກທ່ານໃຫ້ເຈົ້າໃສ່ຖົງມືບໍ? ລອງຟັງຕື່ມອີກເບິ່ງເນາະ I heard Sam is really upset ຂ້ອຍໄດ້ຍິນວ່າແຊມຮູ້ສຶກເສຍໃຈຫລາຍໄດ໋ Really? ອີ່ຫລີຫວະ? ແມ່ນ ແລະລາວກໍຄືຈະເສຍໃຈໄປອີກດົນ ເຈົ້າຄວນຈະເອົາໃຈໃສ່ລາວແດ່ໄດ໋ ຟັງໆແລ້ວປາກົດວ່າ ແຊມຕ້ອງການການດູແລເບິ່ງແຍງດ້ວຍຄວາມລະມັດ ລະວັງ ແລະອ່ອນໂຍນ ນັ້ນຫລະຄືຄວາມໝາຍຂອງ ຄຳວ່າ “treat him with kid gloves ” ຖົງມື ຫລືຊົບມື ເຮັດຈາກໜັງສັດນ້ອຍ, ໜັງແກະ ຫຼືແບ້ນ້ອຍ ມັນນຸ້ມ ແລະ ອ່ອນດີ ສະນັ້ນ ຖ້າເຮົາເຫັນໃຜຜູ້ນຶ່ງໃຈຮ້າຍ ຫຼື ເສຍໃຈ ເຮົາກໍຄວນຈະປະຕິບັດກັບຜູ້ນັ້ນດ້ວຍຄວາມລະມັດລະວັງ ແລະດ້ວຍຄວາມອ່ອນໂຍນທີ່ສຸດ ບັດນີ້ ພວກເຮົາມາລົມກັນເລື້ອງຄໍາສັບໃນສຳນວນນີ້ນຳກັນເບິ່ງເນາະທ່ານ ຄຳທຳອິດແມ່ນ treat, t-r-e-a-t = treat ແປວ່າປະຕິບັດຕໍ່ ຫລືເຮັດນຳ ເຊັ່ນເຮັດດີນຳຜູ້ນັ້ນ ຜູ້ນີ້ ເຊັ່ນວ່າ treat her well, treat him well ດັ່ງນັ້ນເປັນຕົ້ນ Kid, k, I, d = kid ແປວ່າແບ້ນ້ອຍ ຊຶ່ງພາສາອັງກິດແມ່ນ ຄຳວ່າ glove, g-l-o-v-e ແປວ່າ ຖົງມື ຫລືຊົບມື ຖ້າມີຊົບມືຄູ່ນຶ່ງ ພວກເຮົາກໍຈະເວົ້າວ່າ a pair of gloves ໂດຍຕື່ມ ໃສ່ທາງຫລັງ